Diari Oficial de la Generalitat Valenciana


Sumari del DOGV 8417, del 06-11-2018 (2018/9764)

Notificació de la sentència dictada en el procediment de guarda i custòdia número 456/2018.
-------------------------------------------------------------------------------------------

### Dades del document

Número de DOGV
:   8417

Data del DOGV
:   06-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9764


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 456/2018. [2018/9764]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que, en les actuacions de família. Guarda, custòdia o aliments de fills menors no matrimonials no consensuats número 456/2018, seguides a instàncies de Mariam Khachatryan contra Gevorg Kadayan, en situació de rebel·lia, en les quals, en data 18 d'octubre de 2018, ha recaigut sentència la seua part dispositiva de la qual diu així:  
  
«Dispositiva  
Estime la demanda plantejada per Mariam Khachatryan contra Gevorg Kadayan, en la qual ha sigut part el Ministeri Fiscal, i procedeix adoptar les següents mesures definitives respecte al fill comú, G.:  
  
1. Ambdós progenitors ostentaran la pàtria potestat sobre el menor, si bé s'atribueix a la demandant la guàrdia i la custòdia del seu fill.  
2. El règim de visites del demandat i el seu fill es realitzarà de forma lliure, per acord entre ambdós.   
3. Gevorg Kadayan haurà de pagar, en concepte de contribució als aliments del fill comú, la quantitat de 150 euros mensuals, quantitat que ingressarà en el compte que designe la demandant dins dels cinc primers dies de cada mes. La quantitat assenyalada s'actualitzarà anualment d'acord amb l'increment que experimente l'índex de preus al consum que publica l'Institut Nacional d'Estadística o l'organisme que el substituïsca. Així mateix, el demandat pagarà la meitat de les despeses en llibres i material escolar que siga necessari adquirir al començament del curs escolar, i també la meitat de les despeses extraordinàries necessàries del fill comú i les que siguen consensuades per les parts.  
  
Tot això sense fer una especial condemna en les costes d'aquest procediment.  
Contra aquesta resolució es pot interposar un recurs d'apel·lació, per escrit, en el termini de vint dies, i cal acompanyar un resguard que acredite haver efectuat el dipòsit de 50 - en el compte de dipòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el dipòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació en forma al demandat Gevorg Kadayan, en situació de rebel·lia i ignorat parador, expedisc i firme aquest edicte.  
  
València, 19 d'octubre de 2018.- La lletrada de l'Administració de justícia: Alicia Ordeig Rabadán.